hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu gl hu hu de sl sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Az Oljokma (oroszul: OлëkMa) folyó Kelet-Szibériában, Oroszország Bajkálontúli határterületén és Amuri területén, valamint Jakutföldön; a Léna jobb oldali mellékfolyója.
Az Oljokma a természetvédelmi területen
A Wikimédia Commons tartalmaz Oljokma témájú médiaállományokat.
Hossza: 1436 km, vízgyűjtő területe: 210 000 km², évi közepes vízhozama: 1950 m³/s.
Az Oljokminszkij Sztanovik-hegységben, a Bajkálontúli határterületen ered. Kezdetben északkelet felé folyik, majd a Kalar-hegységet megkerülve északra tart. Mély völgyben folyik tovább, áttöri magát a Sztanovoj-hegylánc nyugati előhegyein, ezen a szakaszon gyors folyása van, medrében sok a zúgó. Lejjebb, már Jakutföldön völgye kiszélesedik, folyása lelassul, az Oljokma–Csara-felföld keleti peremén folyik végig észak felé és Oljokminszk város alatt éri el a Lénát.
Esővizek és olvadékvizek vegyesen táplálják, de az alsó szakaszon az olvadékvizek szerepe megnövekszik. Nyáron a folyó gyakran erősen megárad, októbertől májusig befagy.
Jobbról a felső szakasz jelentős mellékfolyója a Tungir, a középső szakaszon a Nyukzsa.
Balról, a torkolathoz közel ömlik az Oljokmába legnagyobb mellékfolyója, a Csara.
A folyó partján jelentősebb városok nincsenek. A torkolat közelében a vidék legnagyobb települése a Léna túlsó, bal oldali partján fekvő Oljokminszk (lakóinak száma 2005-ben 9500 fő volt). Közelében, az Oljokma alsó folyásán igen jelentős kősókészletek találhatók.
1984-ben az Oljokma jobb partján 847 000 hektáros természetvédelmi területet alakítottak ki. Az erdővel, főként dauriai vörösfenyővel benőtt, 140 x 60 km-es hegyes vidék az örökfagy övezetébe tartozik. Az Oljokma középső szakaszának ezen a részén sziklás, de egyre alacsonyabb partok között kanyarog, köves medrének szélessége 300–500 m között váltakozik.
Az Amga felső szakaszának egy része is a védett területhez tartozik, annak legnehezebben megközelíthető része.
Jakutföld földrajza (oroszul) Archiválva 2008. február 1-i dátummal a Wayback Machine-ben
A Nagy szovjet enciklopédia szócikke
A természetvédelmi terület honlapja (oroszul)
A lap eredeti címe: „https://hu.wikipedia.org/w/index.php?title=Oljokma&oldid=24998176”
Utoljára szerkesztve 2022. június 8., 03:30-kor
A lap utolsó módosítása: 2022. június 8., 03:30
A lap szövege CC BY-SA 3.0 alatt érhető el, ha nincs külön jelölve.